ፌዴሬሽኑ ለግድቡ ገቢ ለማሰባሰብ ፌስቲቫሎችንና ውድድሮችን እንደሚያዘጋጅ ተመለከተ ፡፡
አትሌቲክ ፌዴሬሽን ለህዳሴ ግድብ ገቢ ለማሰባሰብ ፌስቲቫሎችንና ውድድሮችን እንደሚያዘጋጅ ተመለከተ ፡፡የታላቁ ህዳሴ ግድብ ምክር ቤት የህዝብ ተሳትፎ ማስተባባሪያ ጽህፈት ቤት የህዝብ ግንኙነት ዳይሬክተር አቶ ኃይሉ አብርሃም ለዋልታ እንደገለጹት ፌዴሬሽኑ ታላቁ  ህዳሴ ግድብ  ግንባታን ለማፋጠን  የሚደረጉ የተለያዩ ድጋፎች ተጠናክሮ ቀጥሏል  ።  በዚሁም የአትሌቲክስ ፌዴሬሽኑ ለታላቁ የህዳሴ ግድብ የሚውል ድጋፍ ለማሰባሰብ  በአዲስ አበባና በሱዳን ጁባ ከተማ  ካካሄደው  የሩጫ ውድድር  በተጨማሪ ለወደፊቱም   ፌስቲቫሎችንና ውድድሮችን የሚያዘጋጅ መሆኑ ነው ያመለከቱት ።በተጨማሪም ፌደሬሽኑ የአገሪቱ እውቅ  አትሌቶችን  በማስተባባር ለህዳሴ ግድብ የአጭር መልዕክት የገቢ ማሰባሰቢያ የሎተሪ   ዘመቻ  የሚውሉ የሽልማት ቁሳቁሶችን በማቅረብ ለግድቡ ግንባታ የሚያደርገውን ድጋፉ አጠናክሮ እንደሚቀጥልነው ያስታወቀው ፡፡የኢትዮጵያ አትሌቲክስ ፌዴሬሽን  ለታላቁ  ህዳሴ ግድብ  ግንባታ  የሚውል ሰሞኑን የ3 ሚሊዮን ብር  ድጋፍ  በማድረግ የጎላ አስተዋጽኦ ማድረጉን ጨምረው ገልጸዋል።ለታላቁ ህዳሴ ግድብ ግንበታ ድጋፍ የሚውል እስካሁን የ9 ቢሊዮን  ብር  ከህዝብ ተሳትፎ   መሰባሰቡ  ጽህፈት ቤቱ አስታውሰዋል  ።  ትርጉም- በሰለሞን ተስፋዬ